Minulgi tekkis sellega seoses küsimus - nimelt raha jagamise kohta -, arvestades et Iraagi puhul on tegemist siiski jõuka riigiga. Võttes arvesse, et Euroopa riigid pole vähimagi tahtmise juures õõnestanud Iraagis kehtivat korda, me pole õhutanud vägivallale ega pidanud iraaklastega sõda, samas aga voolab Iraaki Euroopa Liidust väga suurtes kogustes abiraha, võiks Iraagi peaminister anda meile - parlamendisaadikuile - nõu selle kohta, kuidas  peaksime oma valijaskonnale selgitama, MIKS me muudkui määratuid rahahunnikuid Iraagi poole saadame, selle asemel et väliskomisjoni liikmetele silmakirjalikult kiita olukorda selles sõjapiirkonnas.